
Uanmeldt pædagogisk tilsyn i Dyrehavens skovbørnehave
Dato:  13.8.2026
Konsulent: Kari Røpke Olfert

Der gøres opmærksom på, at observationerne er et øjebliksbillede af en hverdag, som kan se anderledes ud på et andet tidspunkt.
Det uanmeldte tilsyn foregik på en dag, hvor ikke hele personalegruppen var tilbage fra sommerferie. Der var derfor 3 personaler på arbejde til hele børnegruppen, og der var ikke en gruppe på tur på denne dag. Men dagligdagens struktur med opdeling af børn i grupper, var stadig tydelig, og de 3 voksne havde en tydelig fordeling af roller, så der var plads til fordybelse i aktiviteter og relationer. Det pædagogiske personale fremstod som nærværende og interessante voksne, der indgik i omsorgsfulde og relevante relationer til børnene. Alle børnene kendte og forstod strukturen og blev klædt på til de aktiviteter, de skulle deltage i. Der blev observeret mange og sjove dialoger mellem børn og voksne, og også børnene imellem, og plads til leg i både større og mindre grupper.

	Tidligere UDVIKLINGSPUNKTER/ ANMÆRKNINGER  
	Tegn på forandring - status
	Nye udviklings punkter/anmærkninger
	Konklusion – hvad skal der arbejdes videre med?

	Udviklingspunkt – det fysiske og æstetiske læringsmiljø ordinært tilsyn 2025

Siden sidste tilsyn er der blevet arbejdet med det fysiske læringsmiljø, og der var også kommet tydeligere legezoner til, så børnene kan se, hvad rummene kan bruges til.  
Der er stadig rigtig mange ting i det lille hus, både på vægge, i loftet og i rummene generelt. Det får huset til at fremstå rodet og gør noget ved det æstetiske børnemiljø. Der henvises til Den styrkede pædagogiske læreplan, og at børn gennem sanseoplevelser påvirkes af de rum og rammer, der omgiver dem i dagtilbuddet. 





Leder og pædagog siger på tilsynssamtalen, at de godt er opmærksomme på det, men de er udfordret af få m2. Der opfordres til en god oprydning og at tænke på fleksible løsninger samt afskærmning. Legetøjet kan evt. variere og noget pakkes væk i en periode.

	Ved det uanmeldte tilsyn fortæller leder selv om udfordringerne med at have meget få m2 i forhold til at skabe et mindre rodet udtryk i den indendørs ramme, men at der er ønsker om en udbygning, så der kan skabes mere plads til legemiljøer inden for.
	
	Fortsat opmærksomhed på det fysiske og æstetiske læringsmiljø.

	

	
	
	

	

	
	
	

	

	
	
	

	

	
	
	

	

	
	
	

	Konklusion på observationer/samtale:

Der gives ikke nye udviklingspunkter grundet dette uanmeldte tilsyn, men som ved sidste ordinære tilsyn er konklusionen, at I som dagtilbud skal fortsætte med at vedligeholde og udvikle på jeres pædagogiske praksis.

